EkBass/fiwiki-20250220-pages-articles huggingface dataset:
Andrius Pojavis

Andrius Pojavis (s. 25. marraskuuta 1983, Jurbakas, Liettua) on liettualainen laulaja-lauluntekijä. Pojavis edusti Liettuaa vuoden 2013 Eurovision laulukilpailussa kappaleellaan "Something". Hän selviytyi ensimmäisestä semifinaalista loppukilpailuun, jossa sijoittui lopulta 22. sijalle. ==Lähteet== Luokka:Liettualaiset laulajat Luokka:Liettuan euroviisuedustajat Luokka:Vuoden 2013 euroviisuedustajat Luokka:Vuonna 1983 syntyneet Luokka:Elävät henkilöt
Frederick Freake

Frederick Charles Maitland Freake (7. maaliskuuta 1876 Botley, Hampshire – 12. joulukuuta 1950 Moreton-in-Marsh, Gloucestershire) oli brittiläinen poolonpelaaja ja kaksinkertainen olympiamitalisti. Hän kuului lajissa hopeaa saaneeseen joukkueeseen sekä vuoden 1900 kesäolympialaisissa Pariisissa että Lontoon kesäolympialaisissa 1908.Frederick Freake Bio, Stats, and Results | Olympics at Sports-Reference.com == Lähteet == Luokka:Brittiläiset poolonpelaajat Luokka:Brittiläiset olympiamitalistit Luokka:Vuonna 1876 syntyneet Luokka:Vuonna 1950 kuolleet
Albert Amrhein

Franz Albert Amrhein (29. joulukuuta 1870 Frankfurt am Main – 20. toukokuuta 1945 Frankfurt am Main) oli saksalainen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja toimi siellä hopeaa saaneen SC Frankfurt 1880 -joukkueen kapteenina. Vuonna 1906 Amrheinista tehtiin SC Frankfurt 1880:n kunniajäsen. == Lähteet == Luokka:Saksalaiset rugbynpelaajat Luokka:Saksalaiset olympiamitalistit Luokka:Vuonna 1870 syntyneet Luokka:Vuonna 1945 kuolleet
Jacob Herrmann

Jacob Hermann oli saksalainen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen SC 1880 Frankfurt -joukkueeseen.Jacob Hermann Bio, Stats, and Results | Olympics at Sports-Reference.com == Lähteet == Luokka:Saksalaiset rugbynpelaajat Luokka:Saksalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Frederick Semple

Frederick Humphrey ("Fred") Semple (24. joulukuuta 1872 Saint Louis, Missouri – 21. joulukuuta 1927 Saint Louis, Missouri) oli yhdysvaltalainen golfaaja, tennispelaaja ja olympiamitalisti. Hän sai golfissa joukkuekilpailussa hopeaa vuoden 1904 kesäolympialaisissa Saint Louisissa. Hän osallistui samoissa kisoissa myös golfin yksilökilpailuun ja tenniksen kaksin- ja nelinpeliin.Fred Semple Bio, Stats, and Results | Olympics at Sports-Reference.com Semple työskenteli pörssimeklarina Saint Louisissa. == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Yhdysvaltalaiset tennispelaajat Luokka:Vuonna 1872 syntyneet Luokka:Vuonna 1927 kuolleet
Edvard Wennerholm

Oskar Edvard Wennerholm (22. tammikuuta 1890 Tukholma – 13. maaliskuuta 1943 Tukholma) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.Edvard Wennerholm Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1890 syntyneet Luokka:Vuonna 1943 kuolleet
Jerome Steever

Jerome E. Steever (7. tammikuuta 1880 Milwaukee, Wisconsin – 5. tammikuuta 1957 San Diego, Kalifornia) oli yhdysvaltalainen vesipalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa hopeaa saaneeseen Chicago Athletic Associationiin.Jerome Steever Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiamitalistit Luokka:Vuonna 1880 syntyneet Luokka:Vuonna 1957 kuolleet
Constant van Langhendonck

Constant Octave van Langhendonck (4. helmikuuta 1870 – 1944) oli belgialainen ratsastaja ja olympiavoittaja. Hän kilpaili vuoden 1900 kesäolympialaisissa Pariisissa ja voitti siellä pituushypyssä kultamitalin tuloksella 610.Constant Van Langhendonck Bio, Stats, and Results | Olympics at Sports-Reference.com == Lähteet == Luokka:Belgialaiset esteratsastajat Luokka:Belgialaiset olympiavoittajat Luokka:Vuonna 1870 syntyneet Luokka:Vuonna 1944 kuolleet
Louis de Champsavin

Louis Marie Joseph Le Beschu de Champsavin (24. marraskuuta 1867 Assérac – 20. joulukuuta 1916 Nantes) oli ranskalainen ratsastaja ja olympiamitalisti. Hän kilpaili vuoden 1900 kesäolympialaisissa Pariisissa ja sai siellä pronssia hypyissä. Louis de Champsavin oli Kunnialegioonan ritari ja kuoli ensimmäisessä maailmansodassa taistellessaan saamiinsa vammoihin.Louis de Champsavin Bio, Stats, and Results | Olympics at Sports-Reference.com == Lähteet == Luokka:Ranskalaiset ratsastajat Luokka:Ranskalaiset olympiamitalistit Luokka:Ranskalaiset ensimmäisessä maailmansodassa kaatuneet Luokka:Vuonna 1867 syntyneet Luokka:Vuonna 1916 kuolleet
Ciro Verratti

Ciro Verratti (17. elokuuta 1907 Archi – 6. heinäkuuta 1971 Milano) oli italialainen miekkailija ja olympiavoittaja. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa floretin joukkuekilpailussa.Ciro Verratti Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1907 syntyneet Luokka:Vuonna 1971 kuolleet
Aldo Masciotta

Aldo Masciotta (14. elokuuta 1909 Casacalenda – 24. huhtikuuta 1996 Torino) oli italialainen miekkailija ja olympiamitalisti. Hän kilpaili vuoden 1936 kesäolympialaisissa Berliinissä ja oli siellä mukana saamassa hopeaa säilän joukkuekilpailussa. Miekkailija Giovanna Masciotta on Aldon tytär.Aldo Masciotta Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1909 syntyneet Luokka:Vuonna 1996 kuolleet
Angelo Spina

Angelo Spina (s. 13. marraskuuta 1954 Colle D'Anchise) on italialainen roomalaiskatolinen piispa. Hänet vihki papiksi Pietro Santoro 5. tammikuuta 1980. Hänet nimitettiin Sulmona-Valvan hiippakunnan johtoon 3. huhtikuuta 2007, ja piispaksi vihkiminen seurasi 9. kesäkuuta. Pääkonsekraattorina toimi Armando Dini, jota avustivat Antonio Nuzzi ja Giuseppe Di Falco. Spina asetettiin virkaansa 23. kesäkuuta.Catholic-Hierarchy.org: Bishop Angelo Spina == Lähteet == Luokka:Italialaiset piispat Luokka:Katoliset piispat Luokka:Vuonna 1954 syntyneet Luokka:Elävät henkilöt
Linus Nirmal Gomes

Linus Nirmal Gomes (; 7. syyskuuta 1921 Boro Golla – 27. helmikuuta 2021Catholic-Hierarchy.org: Bishop Linus Nirmal Gomes, S.J.) oli intialainen jesuiittoihin kuuluva roomalaiskatolinen piispa. Hänet vihittiin papiksi 21. marraskuuta 1954 ja nimitettiin Baruipurin hiippakunnan ensimmäiseksi piispaksi 30. toukokuuta 1977. Gomesin konsekroi 19. marraskuuta Lawrence Trevor Picachy, jota avustivat Henry Sebastian D'Souza ja Michael Atul D'Rozario. Gomes jäi eläkkeelle 31. lokakuuta 1995. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1921 syntyneet Luokka:Vuonna 2021 kuolleet
Zoltán Sztanity

Zoltán Sztanity (s. 1. helmikuuta 1954 Győr) on unkarilainen entinen meloja, maailmanmestari ja olympiamitalisti. Hän sai 500 metrin kajakkiyksikössä hopeaa vuoden 1976 kesäolympialaisissa Montrealissa. Hän sijoittui vuoden 1980 kesäolympialaisissa Moskovassa 500 metrin kajakkiyksikössä yhdeksänneksi ja 1 000 metrin kajakkinelikossa viidenneksi.Zoltán Sztanity Bio, Stats, and Results | Olympics at Sports-Reference.com Ratamelonnan maailmanmestaruuskilpailuissa Sztanity voitti kultaa (1975) ja sai lisäksi pronssimitalin (1977). == Lähteet == Luokka:Unkarilaiset melojat Luokka:Unkarilaiset olympiamitalistit Luokka:Vuonna 1954 syntyneet Luokka:Elävät henkilöt
Stanisław Jamrozek

Stanisław Jamrozek (s. 5. toukokuuta 1960 Rzeszów) on puolalainen roomalaiskatolinen piispa. Hänet vihittiin 13. tammikuuta 1989 diakoniksi ja 14. kesäkuuta 1989 papiksi Przemyślin hiippakuntaan. Papiksi vihkimisen suoritti Ignacy Marcin Tokarczuk.Catholic-Hierarchy.org: Bishop Stanisław Jamrozek 20\. huhtikuuta 2013 Jamrozek sai nimityksen Przemyślin arkkihiippakunnan vihkipiispaksi ja Chełmin titulaaripiispaksi. Hänet konsekroi 20. toukokuuta Józef Michalik, jota avustivat Celestino Migliore ja Adam Szal. == Lähteet == Luokka:Puolalaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Michael Atul D’Rozario

Michael Atul D’Rozario CSC (23. marraskuuta 1925 Noyansree – 24. helmikuuta 2016) oli bangladeshilainen roomalaiskatolinen piispa. Hänet vihittiin papiksi 10. kesäkuuta 1953 ja nimitettiin Khulnan hiippakunnan johtoon 21. syyskuuta 1970. Piispaksi vihkiminen seurasi 13. joulukuuta. Pääkonsekraattorina toimi Theotonius Amal Ganguly, jota avustivat Giuseppe Uhac ja Michael Rozario.Catholic-Hierarchy.org: Bishop Michael Atul D’Rozario, C.S.C. D’Rozario jäi eläkkeelle 19. helmikuuta 2005. == Lähteet == Luokka:Bangladeshilaiset papit Luokka:Katoliset piispat Luokka:Vuonna 1925 syntyneet Luokka:Vuonna 2016 kuolleet
Giuseppe Di Falco

Giuseppe Di Falco (s. 13. toukokuuta 1930 Casalincontrada) on italialainen roomalaiskatolinen piispa. Hänet vihittiin papiksi 29. kesäkuuta 1953 ja nimitettiin Valva e Sulmonan hiippakunnan (sittemmin Sulmona-Valva) johtoon 25. toukokuuta 1985. Piispaksi vihkiminen seurasi 14. heinäkuuta. Pääkonsekraattorina toimi Bernardin Gantin, jota avustivat Vincenzo Fagiolo ja Antonio Valentini. Di Falco asetettiin virkaansa 31. elokuuta.Catholic- Hierarchy.org: Bishop Giuseppe Di Falco Di Falco jäi eläkkeelle 3. huhtikuuta 2007. == Lähteet == Luokka:Italialaiset piispat Luokka:Katoliset piispat Luokka:Vuonna 1930 syntyneet Luokka:Elävät henkilöt
Gabriele Marchesi

Gabriele Marchesi (s. 16. syyskuuta 1953 Incisa in Val d'Arno) on italialainen, Brasiliassa toimiva roomalaiskatolinen piispa. Hänet vihittiin papiksi italialaiseen Fiesolen hiippakuntaan 6. heinäkuuta 1978 ja nimitettiin Florestan hiippakunnan johtoon Brasiliaan 21. helmikuuta 2013. Piispaksi vihkiminen seurasi 18. toukokuuta. Pääkonsekraattorina toimi Sebastião Lima Duarte, jota avustivat Xavier Gilles de Maupeou d'Ableiges ja Gastone Simoni.Catholic-Hierarchy.org: Bishop Gabriele Marchesi == Lähteet == Luokka:Italialaiset piispat Luokka:Katoliset piispat Luokka:Vuonna 1953 syntyneet Luokka:Elävät henkilöt
Rupert Weinstabl

Rupert Weinstabl (20. marraskuuta 1911 – 7. syyskuuta 1953) oli itävaltalainen meloja, maailmanmestari ja kaksinkertainen olympiamitalisti. Hän kilpaili vuoden 1936 kesäolympialaisissa Berliinissä ja sai siellä hopeaa 1 000 metrin ja pronssia 10 000 metrin kanadalaiskaksikossa. Ratamelonnan maailmanmestaruuskilpailuissa Weinstabl saavutti vuonna 1938 kaksi mitalia: yhden kultaisen ja toisen hopeisen.Rupert Weinstabl Bio, Stats, and Results | Olympics at Sports-Reference.com == Lähteet == Luokka:Itävaltalaiset melojat Luokka:Itävaltalaiset olympiamitalistit Luokka:Vuonna 1911 syntyneet Luokka:Vuonna 1953 kuolleet
Karl Proisl

Karl Proisl (9. heinäkuuta 1911 – 2. joulukuuta 1949) oli itävaltalainen meloja, maailmanmestari ja kaksinkertainen olympiamitalisti. Hän kilpaili vuoden 1936 kesäolympialaisissa Berliinissä ja sai siellä hopeaa 1 000 metrin ja pronssia 10 000 metrin kanadalaiskaksikossa. Ratamelonnan maailmanmestaruuskilpailuissa Proisl saavutti vuonna 1938 kaksi mitalia: yhden kultaisen ja toisen hopeisen.Karl Proisl Bio, Stats, and Results | Olympics at Sports-Reference.com == Lähteet == Luokka:Itävaltalaiset melojat Luokka:Itävaltalaiset olympiamitalistit Luokka:Vuonna 1911 syntyneet Luokka:Vuonna 1949 kuolleet
Celestino Migliore

Celestino Migliore (s. 1. heinäkuuta 1952 Cuneo) on italialainen roomalaiskatolinen arkkipiispa, joka on luonut uransa kirkon diplomaattisissa tehtävissä. Hänet vihki papiksi Cuneon hiippakuntaan Carlo Aliprandi 25. kesäkuuta 1977. Hänet nimitettiin Canosan titulaariarkkipiispaksi sekä apostoliseksi nuntiukseksi Yhdistyneisiin kansakuntiin 30. lokakuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò.Catholic-Hierarchy.org: Archbishop Celestino Migliore 30\. kesäkuuta 2010 Migliore sai nimityksen apostoliseksi nuntiukseksi Puolaan. Häntä seurasi YK-nuntiuksena Francis Assisi Chullikatt.Catholic-Hierarchy.org: Nunciature to United Nations Migliore pysyi titulaariarkkihiippakuntansa johdossa. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1952 syntyneet Luokka:Elävät henkilöt
Kenichi Konishi

Kenichi Konishi (; 20. maaliskuuta 1909 Hamhŭng [nyk. Pohjois-Korea] – 20. maaliskuuta 1986) oli japanilainen maahockeypelaaja ja olympiamitalisti. Hän kilpaili Los Angelesin kesäolympialaisissa 1932 saavuttaen hopeaa.Kenichi Konishi Bio, Stats, and Results | Olympics at Sports-Reference.com == Lähteet == Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1909 syntyneet Luokka:Vuonna 1986 kuolleet
Sadayoshi Kobayashi

Sadayoshi Kobayashi (; 14. helmikuuta 1905 Kanagawan prefektuuri – 23. toukokuuta 1997) oli japanilainen maahockeypelaaja ja olympiamitalisti. Hän kilpaili Los Angelesin kesäolympialaisissa 1932 saavuttaen hopeaa.Sadayoshi Kobayashi Bio, Stats, and Results | Olympics at Sports-Reference.com == Lähteet == Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1905 syntyneet Luokka:Vuonna 1997 kuolleet
Hiroshi Nagata

Hiroshi Nagata (; 1907 Hiroshiman prefektuuri – 4. elokuuta 1961) oli japanilainen maahockeypelaaja ja olympiamitalisti. Hän kilpaili Los Angelesin kesäolympialaisissa 1932 saavuttaen hopeaa. Ottelussa Yhdysvaltoja vastaan hän teki kolme maalia.Hiroshi Nagata Bio, Stats, and Results | Olympics at Sports-Reference.com == Lähteet == Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1907 syntyneet Luokka:Vuonna 1961 kuolleet
Katsumi Shibata

Katsumi Shibata (; 1909 Tokio – 1940–1945) oli japanilainen maahockeypelaaja ja olympiamitalisti. Hän kilpaili Los Angelesin kesäolympialaisissa 1932 ja kuului siellä lajissa hopeaa saavuttaneeseen joukkueeseen.Katsumi Shibata Bio, Stats, and Results | Olympics at Sports-Reference.com == Lähteet == Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1909 syntyneet Luokka:1940-luvulla kuolleet
Horace Disston

Horace Cumberland Disston (7. tammikuuta 1906 Philadelphia, Pennsylvania – 30. syyskuuta 1982 Camden, Maine) oli yhdysvaltalainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja kuului siellä lajissa pronssia saaneeseen joukkueeseen. Hän osallistui myös kesäolympialaisiin 1936 Berliinissä ja sijoittui joukkueineen jaetulle kymmenennelle eli viimeiselle sijalle.Horace Disston Bio, Stats, and Results | Olympics at Sports-Reference.com Disston opiskeli Princetonin yliopistossa. == Lähteet == Luokka:Yhdysvaltalaiset maahockeypelaajat Luokka:Yhdysvaltalaiset olympiamitalistit Luokka:Vuonna 1906 syntyneet Luokka:Vuonna 1982 kuolleet
Karimaan puutarha

Karimaan puutarha on Kokemäellä sijaitseva puutarha ja arboretum. Nykyisin sen omistaa SASKY koulutuskuntayhtymään kuuluva Huittisten ammatti- ja yrittäjäopisto ja puutarha on osa opiston puutarha-alan opetusta. == Historia == Karimaan puutarhan perusti vuonna 1916 Kokemäeltä kotoisin ollut puutarhuri Verner Viitasaari, joka raivasi Paistilan kylästä ostamansa 1,5 hehtaarin laajuisen kallioisen joutomaan kukoistavaksi puutarhaksi. Hän aloitti toiminnan puutarhassaan myymällä kasvattamiaan vihanneksia ja marjoja. Niistä saamillaan tuloilla Viitasaari osti lisää maata ja laajensi vähitellen puutarhansa 5,5 hehtaarin kokoiseksi. Hän keräsi arboretumiinsa vuosien saatossa satoja eri koristekasvien lajikkeita, joita Viitasaari lähetti Suomeen myös Pohjois-Amerikasta siellä viettämänsä vuoden aikana.Raumakuvasto Karimaan puutarhassa on myös näyttelytila, joka esittelee muun muassa Viitasaaren käyttämiä työkaluja sekä valokuvia ja alan kirjallisuutta. Verner Viitasaaren jälkeen omistajina ovat olleet Jalmari Ylä-Anttila, Terttu ja Paavo Tuominen sekä vuodesta 2000 lähtien Huittisten ammatti- ja yrittäjäopisto. Vuonna 2006 puutarhaa kunnostettiin matkailukäyttöä varten. Nykyään puutarha on avoinna yleisölle touko-syyskuun välisen ajan.Kokemäen matkailuyrittäjät Vuonna 1967 kuolleen Viitasaaren tuhkauurna on sijoitettu puutarhaan suuren graniittisen kivipaaden alle, jossa on kuvanveistäjä Kauko Räikkeen tekemä reliefi. == Lähteet == *SASKY koulutuskuntayhtymän kotisivut ===Viitteet=== == Aiheesta lisää == *Huittisten ammatti-ja yrittäjäopiston virtuaalinen oppimisympäristö Luokka:Kokemäki Luokka:Satakunnan nähtävyydet Luokka:Suomen arboretumit
Tomas (elokuva)

Tomas on Raimo O. Niemen ohjaama elokuva vuodelta 1995. Kun Niemi aloitti elokuvan kuvaamisen, hänen samassa aihepiirissä liikkuva edellinen elokuvansa Kissan kuolema ei ollut vielä ehtinyt ensi-iltaan. Käsikirjoittaja Risto Hyppönen oli tehnyt tarinasta eri versioita jo vuonna 1991, mutta Elokuvasäätiö ei ollut kiinnostunut tukemaan toteutusta. Filminor kuitenkin ryhtyi toteuttamaan sitä, ja ohjaajaksi tuli Niemi. Käsikirjoitusta kehitettiin edelleen, Niemen toivomuksesta pehmeämpään suuntaan.Muut tiedot, Elonet.fi, viitattu 22.5.2013 ==Tarina== Tarina kertoo koulukotimaailmasta ja varhaisteinistä Tomaksesta, joka vanhempien erotessa jää alkoholisoituneen isän luokse. Hän sortuu näpistelyyn ja joutuu koulukotiin, jossa ovat vallalla väkivallan lait. ==Arviot== Aikalaisarvioissa elokuva saa ylitsevuotavaa kiitosta: "parasta [nuortenelokuvaa] mitä meille on koskaan tehty" mutta myös kritiikkiä piinaavasta tunnelmastaan.Lehdistöarvioita, Elonet.fi, viitattu 22.5.2013 Erään myöhemmän kriitikon mielestä kurjuutta tarjoava tarina lähenee paikoin sosiaalipornoa, mutta kritiikissä kiitetään kuitenkin Niemen henkilöohjausta ja Arttu Kapulaisen hienoa roolisuoritusta, josta hänet palkittiin tulokas-Jussilla. Elokuva on rankkanakin kuvaus toivosta, siitä kuinka koskaan ei ole liian myöhäistä kääntää suuntaa.Henri Waltter Rehnström: Paras lapsirooli ikinä, Tv-maailma, 20/2013 sivu 25 ==Näyttelijät== ==Palkinnot== * Arttu Kapulainen, tulokas-Jussi, 1997 * palkinto Moskovan lasten- ja nuortenelokuvan festivaaleilla 1997 ==Lähteet== ==Aiheesta muualla== * Luokka:Raimo O. Niemen ohjaamat elokuvat Luokka:Suomalaiset draamaelokuvat Luokka:Vuoden 1995 suomalaiset elokuvat Luokka:Suomalaiset nuortenelokuvat Luokka:Yhteiskunnalliset elokuvat Luokka:Elokuvat koulusta ja koulutuksesta
Risto Hyppönen

Risto Hyppönen (s. 1950Risto Hyppönen, Elonet.fi, viitattu 22.5.2013) on suomalainen elokuvakäsikirjoittaja ja tuottaja. Hän on toiminut käsikirjoitustyön opettajana Turun taiteen ja viestinnän oppilaitoksessa ja sittemmin Turun taideakatemiassa, jonka koulutusjohtajana hän toimi 2000-luvulla. Hyppönen oli mukana perustamassa Länsi-Suomen Elokuvakomissiota ja työskenteli siellä, kunnes jäi eläkkeelle 2015.Elokuvan moniottelija Risto Hyppönen siirtyy eläkkeelle, Turun ammattikorkeakoulu 9.2.2015. Viitattu 22.2.2016. Hyppönen on ohjannut ja kirjoittanut lukuisia lasten- ja nuortenohjelmia erityisesti televisiolle ja tehnyt TV2:lle dokumenttielokuvat Buster ja unet (1991) sekä Perhosefekti (1992).Toomas, Taustatietoja musiikista ja tuotannosta, Elonet.fi, viitattu 22.5.2013 ==Filmografia== *Buster ja unet, (1991) ohjaus, käsikirjoitus, leikkaus *Perhosefekti, (1992) ohjaus, käsikirjoitus, leikkaus *Pyrkijä, 1994, näyttelijä *Bongari, (televisiosarja) 1995: "Omistaja" jaksossa "Käki pesässä" *Rakas Lara, 1999, tuottaja *Ruususen unet, 1997, tuottaja *Parittomat, 1996, tuottaja *Tomas, 1995, käsikirjoitus, apulaisohjaaja, kreditoimaton näyttelijä (Tomaksen huonetoveri sairaalassa) *Parittomat, 1996, tuottaja *Ruususen unet, 1997, tuottaja *Rakas Lara, 1999, tuottaja *Hankikanto, 2012 (lyhyt) tuottaja ==Lähteet== Luokka:Suomalaiset elokuvatuottajat Luokka:Suomalaiset elokuvakäsikirjoittajat Luokka:Vuonna 1950 syntyneet Luokka:Elävät henkilöt
Pirunnyrkki (täsmennyssivu)

Pirunnyrkki voi tarkoittaa seuraavia asioita: *Pirunnyrkki, palapeli *Pirunnyrkki-sormus *”Pirunnyrkki”, CMX-yhtyeen kappale albumilta Aion *Pirun nyrkki, Turmion Kätilöt -yhtyeen albumi
David Bratton

David Bratton (lokakuu 1869 New York, New York – 3. joulukuuta 1904 Chicago, Illinois) oli yhdysvaltalainen vesipalloilija, uimari ja olympiavoittaja. Hän kilpaili vuoden 1904 kesäolympialaisissa Saint Louisissa, jossa hän kuului vesipallossa kultaa voittaneeseen New York Athletic Club -joukkueeseen. Samoissa kisoissa Bratton osallistui 4 × 50 jaardin vapaauintiviestiin, jossa sijoittui neljänneksi.David Bratton Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiavoittajat Luokka:Yhdysvaltalaiset uimarit Luokka:Vuonna 1869 syntyneet Luokka:Vuonna 1904 kuolleet
David Hesser

David A. Hesser (tammikuu 1884 – 13. helmikuuta 1908) oli yhdysvaltalainen vesipalloilija, uimari ja olympiavoittaja. Hän kilpaili vuoden 1904 kesäolympialaisissa Saint Louisissa, jossa hän kuului vesipallossa kultaa voittaneeseen New York Athletic Club -joukkueeseen. Samoissa kisoissa Hesser osallistui 4 × 50 jaardin vapaauintiviestiin, jossa sijoittui neljänneksi.David Hesser Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset vesipalloilijat Luokka:Yhdysvaltalaiset olympiavoittajat Luokka:Yhdysvaltalaiset uimarit Luokka:Vuonna 1884 syntyneet Luokka:Vuonna 1908 kuolleet
Strontiumtitanaatti

Strontiumtitanaatti (SrTiO3) eli strontiumtitaanioksidi on epäorgaaninen yhdiste. Sitä käytetään pääasiassa elektroniikkasovellutuksissa. Strontiumtitanaatti kuuluu rakenteeltaan perovskiittiyhdisteisiin. == Valmistus ja käyttö == Strontiumtitanaattia valmistetaan yleensä kuumentamalla strontiumkarbonaatin ja titaanidioksidin seosta. Näin saatu tuote on kuitenkin usein epäpuhdasta, minkä vuoksi menetelmä ei sovellu hyvin puhdasta tuotetta vaativiin elektroniikkasovelluksiin. Muita menetelmiä ovat erilaiset sooli- geeli-menetelmät, sitraatti- ja oksalaattikompleksien terminen hajotus, hydrotermiset menetelmät ja viimeisimpänä strontiumnitraatin reaktio titaani- isopropoksidin kanssa käytettäessä glykolia liuottimena. Strontiumtitanaatti on puolijohdemateriaali, jota käytetään elektrokeraamisissa komponenteissa haluttujen ominaisuuksien aikaansaamiseksi. Yhdistettä käytetään muun muassa televisioiden, radioiden ja tietokoneiden kondensaattoreissa, koska materiaalin eristevakio eli permittiivisyys ε on yhdisteellä suuri (ε=300). Strontiumtitanaatin taitekerroin on lähellä timantin taitekerrointa, minkä vuoksi sitä on käytetty synteettisenä timantin korvikkeena. Strontiumtitanaattia voidaan käyttää myös valkoisena väriaineena.Stephen G. Hibbins: Strontium and Strontium Compounds, Kirk-Othmer Encyclopedia of Chemical Technology, John Wiley & Sons, New York, 2006. Viitattu 22.5.2013 == Katso myös == * Kapasitanssi * Superkondensaattori * LCR-mittari == Lähteet == == Aiheesta muualla == *ChemBlink: Strontium titanate *Universidade de Lisboa (UL): Chapter 2 Strontium titanate (pdf) Luokka:Titanaatit Luokka:Strontiumyhdisteet
Rodolfo Emilio Giuseppe Pichi-Sermolli

Rodolfo Emilio Giuseppe Pichi-Sermolli (24. helmikuuta 1912 Firenze – 6. lokakuuta 2005 Siena, Italia) oli italialainen kasvitieteilijä. Hän oli maailman johtavia saniaisten ja näiden taksonomian asiantuntijoita. Pichi- Sermolli löysi urallaan yli sata uutta saniaislajia. Hän teki useita tutkimusretkiä Euroopan lisäksi Afrikkaan, Intiaan, Malesiaan, Australiaan, Uuteen-Seelantiin, Polynesiaan, Havaijille, Yhdysvaltoihin, Meksikoon ja Argentinaan. Pichi-Sermolli valmistui Firenzen yliopiston kasvitieteen ja luonnontieteiden instituutista vuonna 1935. Firenzessä hän oli vuoteen 1958. Vuosina 1953–1958 hän opetti farmasian tiedekunnassa Sienan yliopistossa kasvilääketiedettä ja sen jälkeen toimi Sassarin ja Genovan yliopistoissa. Vuodesta 1972 hän oli systematiikan professorina Perugian yliopistossa vuoteen 1988, jolloin hän jäi eläkkeelle. Taksonomiassa Pichi-Sermollin auktorilyhenne on Pic.Serm.. == Teoksia == * Pichi-Sermolli, Rudolfo E. G. Authors of Scientific Names in Pteridophyta. Royal Botanic Gardens, Kew. 1996. 78pp, PB. ISBN 0-947643-90-7. * Pichi-Sermolli, Rudolfo E. G. Index Filicum, Supplementum Quartum, pro Annis 1934-1960 [Index to the Ferns, Fourth Supplement, for Years 1934-1960]. International Bureau for Plant Taxonomy and Nomenclature, Utrecht, Netherlands. 1965. vi/370 pp., PB. * Pichi-Sermolli, Rudolfo E. G. "A provisional catalogue of the family names of living pteridophytes." Webbia 25: 219 - 297. 1970. * Pichi-Sermolli, Rudolfo E. G. "Historical review of the higher classification of the Filicopsida." In Jermy, A.C., Crabb, J.A. & Thomas, B.A. eds, Phylogeny and Classification of the Ferns. Suppl. 1 Bot. J. Linn. Soc. 67: 11 - 40, f. 1 - 8, pl. 1 - 19. 1973. * Pichi-Sermolli, Rudolfo E. G. "Tentamen pteridophytorum genera in taxanomicum ordinam redigendi." Webbia 31: 315 - 512. 1977. == Lähteet == == Aiheesta muualla == * Luokka:Italialaiset kasvitieteilijät Luokka:Italialaiset professorit Luokka:Vuonna 1912 syntyneet Luokka:Vuonna 2005 kuolleet
Amos Deacon

Amos R. Little Deacon (28. toukokuuta 1904 Philadelphia, Pennsylvania – 9. lokakuuta 1982 Santa Barbara, Kalifornia) oli yhdysvaltalainen maahockeypelaaja ja olympiamitalisti. Hän kilpaili vuoden 1932 kesäolympialaisissa Los Angelesissa ja vuoden 1936 kesäolympialaisissa Berliinissä. Los Angelesin kisoissa Deacon oli mukana saamassa lajissa pronssia.Amos Deacon Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset maahockeypelaajat Luokka:Yhdysvaltalaiset olympiamitalistit Luokka:Vuonna 1904 syntyneet Luokka:Vuonna 1982 kuolleet
Joseph Wallis

Joseph Godfrey Wallis (20. heinäkuuta 1873 Kings Norton – 16. toukokuuta 1919 Glasgow) oli brittiläinen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä jaettua hopeaa saaneeseen Moseley Wanderers -joukkueeseen. == Lähteet == Luokka:Englantilaiset rugbynpelaajat Luokka:Brittiläiset olympiamitalistit Luokka:Vuonna 1873 syntyneet Luokka:Vuonna 1919 kuolleet
George Cloutier

George Cloutier (16. heinäkuuta 1876 Pembroke, Ontario – 20. huhtikuuta 1946 Kenora, Ontario) oli kanadalainen haavipalloilija ja olympiavoittaja. Hän kuului lajissa kultaa voittaneeseen joukkueeseen vuoden 1904 kesäolympialaisissa Saint Louisissa. Hänet otettiin vuonna 2004 joukkueen muiden jäsenten kanssa Manitoba Sports Hall of Fameen.George Cloutier Bio, Stats, and Results | Olympics at Sports-Reference.com Cloutier aloitti uransa puolustuksessa, mutta nousi maineeseen yhtenä lajin parhaista maalivahdeista. Hän pelasi ainakin vuoteen 1917. == Lähteet == Luokka:Kanadalaiset haavipalloilijat Luokka:Kanadalaiset olympiavoittajat Luokka:Vuonna 1876 syntyneet Luokka:Vuonna 1946 kuolleet
Wallis

Wallis voi tarkoittaa seuraavia: ;paikkoja; * Wallis, Tyynenmeren saari, osa Ranskalle kuuluvaa Wallisin ja Futunan territoriota * Wallis, Valais, Sveitsin kantoni ;henkilöitä: * Windsorin herttuatar Wallis, Wallis Simpson (1896–1986), Britannian kuningas Edvard VIII:n puoliso * Alfred Wallis (1855–1942), englantilainen kalastaja ja naivistinen taidemaalari * Annabelle Wallis (s. 1984), englantilainen näyttelijä * Barnes Wallis (1887–1979), englantilainen ilmailuinsinööri ja suunnittelija * George Olivier Wallis (1673–1743), Wallisin kreivi, itävaltalainen sotamarsalkka * Hal B. Wallis (1898–1986), yhdysvaltalainen elokuvatuottaja * John Wallis (1616–1703), englantilainen matemaatikko, jonka mukaan on nimetty Wallisin kaavat * Joseph Wallis (s. 1873), brittiläinen rugbypelaaja * Larry Wallis (1949–2019), englantilainen laulaja ja kitaristi * Quvenzhané Wallis (s. 2003), yhdysvaltalainen näyttelijä * Samuel Wallis (1720–1795), englantilainen meriupseeri ja löytöretkeilijä * Vic Wallis, oik. Anna Inkeri Relander (1888–1945), suomalainen kirjailija.
Antonio Nuzzi

Antonio Nuzzi (3. elokuuta 1926 Boiano – 8. syyskuuta 2016) oli italialainen roomalaiskatolinen arkkipiispa. Hänet vihittiin papiksi 7. elokuuta 1949 ja nimitettiin Conza-Sant’Angelo dei Lombardi-Bisaccian arkkipiispaksi ja Nuscon piispaksi 21. helmikuuta 1981. Piispaksi konsekroinnin suoritti 15. maaliskuuta Sebastiano Baggio, jota avustivat Pietro Santoro ja Angelo Criscito.Catholic-Hierarchy.org: Archbishop Antonio Nuzzi 30\. syyskuuta 1986 Nuzzin johtamat hiippakunnat yhdistettiin Sant’Angelo dei Lombardi-Conza- Nusco-Bisaccian nimellä, ja Nuzzi jatkoi toimintaansa sen arkkipiispana, kunnes sai 31. joulukuuta 1988 uuden nimityksen Teramo-Atrin hiippakunnan johtoon arkkipiispan henkilökohtaisella arvonimellä. Nuzzi jäi eläkkeelle 24. elokuuta 2002. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1926 syntyneet Luokka:Vuonna 2016 kuolleet
Spiekerin piste

Spiekerin piste on geometriassa eräs kolmion merkillinen piste. Se määriteltiin kolmion piirin viivojen eli kolmion muotoisen rautalankakehikon painopisteeksi. Kuvioissa pisteen tunnuksena on usein Sp ja se on luetteloitu Kimberlingin merkillisten pisteiden luettelossa tunnuksella \scriptstyle X_{10}. kkk == Vaihtoehtoisia määritelmiä == Spiekerin piste voidaan löytää seuraavilla geometrisilla menetelmillä. Spiekerin piste sijaitsee kolmion keskisen kolmion kulmanpuolittajien leikkauspisteessä. Tämä on sama piste, joka saadaan sijoittamalla keskiseen kolmioon ympyrä, joka sivuaa keskisen kolmion kolmea sivua (katso kuva artikkelin alussa). Ympyrää kutsutaan Spiekerin ympyräksi. Janaa, joka alkaa kolmion sivun keskipisteestä ja jakaa kolmion piirin kahteen yhtäpitkään osaan, kutsutaan . Tällaisella janalla sijaitsee kolmion piirin painopiste, ja kolmen tällaisen janan leikkauspiste on Spiekerin piste. == Sijainti kolmiossa == Spiekerin pisteen trilineaariset koordinaatit ovat :bc(b+c): ca(c+a): ab(a+b) ja barysentriset koordinaatit ovat :(b+c) : (c+a) : (a+b) . == Ominaisuuksia == *Pisteen Sp isogonaalinen konjugaatti on \scriptstyle X_{58}. * Piste Sp on kollineaarinen kulmanpuolittajien leikkauspisteen I (\scriptstyle X_{1}), painopisteen G (\scriptstyle X_{2}) ja Nagelin pisteen N (\scriptstyle X_{8}) kanssa. Pisteiden keskinäiset etäisyydet ovat ISp = NSp, IG = 2·GSp ja NG = 2·IG. Tätä kutsutaan Nagelin janaksi. == Spiekerin ympyrä == Spiekerin ympyrä (joskus myös ) sijaitsee kolmion keskisessä kolmiossa. Se sivuaa keskistä kolmiota kolmelta sivulta. Koska keskinen kolmio on yhdenmuotoinen referenssikolmionsa kanssa, mutta sen mitat ovat puolet pienempiä, on Spiekerin ympyrän säde puolet pienempi kuin referenssikolmion sisäympyrän säde. Yllä olevan kuvan merkinnöillä :r= \tfrac12 R. == Historia == Piste Sp on nimetty 1800-luvulla toimineen saksalaisen matemaatikon Theodor Spiekerin kunniaksi. == Lähteet == === Viitteet === == Aiheesta muualla == * de Villiers, Michael: A generalisation of the Spieker circle and Nagel line, Pythagoras 63, 2006 tai sama * Fritsch, Rudolf: Tetraeder und Kugeln , 2000 Luokka:Geometria
Howard Bloom

Howard Bloom (s. 25. kesäkuuta 1943 Buffalo, New York) on yhdysvaltalainen kirjailija ja tieteellinen ajattelija. Hän toimi 1970- ja 1980-luvuilla laulajien ja yhtyeiden kuten PrincenNilsen, Per (2003) Dance Music Sex Romance: Prince: The First Decade. SAF Publishing, Billy JoelinSmith, Bill (2007) I go to extremes: the Billy Joel story. Robson Books ja StyxinWhitaker, Serling. (2007) Styx: The grand delusion: The unauthorized true story of Styx. Booksurge PR-henkilönä. Vuonna 1988 hän invalidisoitui sairastuttuaan krooniseen väsymysoireyhtymäänSusan R. Lisman, Karla Dougherty (2007) Chronic Fatigue Syndrome for Dummies. Sen jälkeen hän on julkaissut kolme kirjaa ihmisen evoluutiosta ja ryhmäkäyttäytymisestä: The Genius of the Beast, The Global Brain ja The Lucifer Principle. == Teoksia == * Bloom, Howard K (2012). The God Problem: How a Godless Cosmos Creates. Amherst, NY: Prometheus Books. ISBN 9781616145514. . * Bloom, Howard K (2010). The Genius of the Beast : A Radical Re-vision of Capitalism. Amherst, NY: Prometheus Books. ISBN 978-1-59102-754-6. . * Bloom, Howard K (2000). The Global Brain : The Evolution of Mass Mind from the Big Bang to the 21st Century. New York, NY: Wiley. ISBN 978-0-471-29584-6. . * Bloom, Howard K (1995). The Lucifer Principle : A Scientific Expedition into the Forces of History. New York, NY: Atlantic Monthly Press. ISBN 978-0-87113-532-2. . == Lähteet == == Aiheesta muualla == * Viralliset kotisivut Luokka:Populaarimusiikin taustavaikuttajat Luokka:Yhdysvaltalaiset tietokirjailijat Luokka:Vuonna 1943 syntyneet Luokka:Elävät henkilöt
The Apples in Stereo

The Apples in Stereo on yhdysvaltalainen indie rock-yhtye, joka perustettiin Denverissä vuonna 1992. Yhtyeen keulakuva on laulaja/kitaristi Robert Schneider, joka kirjoittaa suurimman osan yhtyeen sävellyksistä ja sanoituksista. Pitkäaikaisjäseniä ovat John Hill (kitara) ja Eric Allen (basso), sekä uusina jäseninä John Dufilho (rummut) ja John Ferguson (koskettimet). Yhtyeen soundi on lähellä The Beatlesin ja The Beach Boysin 1960-luvun psykedeelistä rockia. == Jäsenet == ;Nykyiset * Robert Schneider - kitara, laulu (1992-) * John Hill - kitara (1994-) * Eric Allen - basso (1995-) * John Dufilho - rummut (2006-) * John Ferguson - laulu, koskettimet (2007-) ;Entiset * Hilarie Sidney - rummut, laulu (1992-2006) * Jim McIntyre - basso (1992-1994) * Chris Parfitt - kitara (1992-1994) * Chris McDuffie - koskettimet (1998-2002) * Bill Doss - koskettimet (2006-2012; kuoli 2012) ==Diskografia== ===Studioalbumit=== *Fun Trick Noisemaker (1995) *Tone Soul Evolution (1997) *Her Wallpaper Reverie (1999) *The Discovery of a World Inside the Moone (2000) *Velocity of Sound (2002) *New Magnetic Wonder (2007) *Travellers in Space and Time (2010) ===EP:t=== *Tidal Wave 7" (1993) *Hypnotic Suggestion EP (1994) *Look Away + 4 (2000) *Let's Go! (2001) ===Livealbumit=== *Live in Chicago (2001) ===Kokoelmat=== *Science Faire (1996) *Sound Effects (2001) *Electronic Projects for Musicians (2008) *#1 Hits Explosion (2009) ===Singlet=== *"Time for Bed/I Know You'll Do Well" (1994) 7" split singleThe Olivia Tremor Controlin kanssa *"Onto Something" (1996) 7" split single Sportsguitarin kanssa *"Man You Gotta Get Up" (1998) *"Everybody Let Up" (2000) *"The Bird That You Can't See" (2000) *"Please" (2002) *"That's Something I Do" (2002) *"On Your Own" (2002) *"Holiday Mood" (2006) *"Colors" (2007) Luokka:Psykedeeliset popyhtyeet Luokka:Yhdysvaltalaiset rockyhtyeet Luokka:1990-luvun yhtyeet ja sooloartistit
Vapaaheitto

Vapaaheitto on Juhana Blomstedtin (1937–2010) viimeiseksi työksi jäänyt veistos, joka sijaitsee Helsingin Munkkiniemessä, Munkkiniemen yhteiskoulun nurmialueella. Veistos on tehty corten-teräksestä, ja sitä valaistaan neljällä maahan upo­tetulla valaisimella. Teos paljastettiin lokakuussa 2010. Teoksen nimi on tullut koripallon liikerataa kuvaavasta kaaresta, joka nousee lähes kuuden metrin korkeuteen. Sen kärki päättyy 3,05 metrin korkeuteen, joka vastaa korirenkaan ja kentän pinnan välistä etäisyyttä. Veistoksen tarkoituksena on vaalia urheilu- ja koripallokulttuuria Munkkiniemessä ja Hel­singissä. Munkkiniemen yhteiskoulu ja koripalloseura Torpan Pojat ovat yhdessä tehneet lajia tunnetuksi ja kohottaneet paikkakunnan mainetta koko maassa. Vapaaheitosta tuli myös valtakunnallinen kunnianosoitus koko urheilulajille. Juhana Blomstedt oli innokas koripalloilija. Taidekriitikko Timo Valjakan mukaan Vapaaheitossa näkyy se, että Blomstedt oli kiinnostunut havaitsemisen lainalaisuuksista ja geometristen muotojen moniselitteisyydestä. Valjakan mukaan ajateltua korirengasta kohti suuntautuva ja kapeneva teräsmuoto ei kuvaa yhtä yksittäistä vapaaheittoa, vaan satoja sellaisia. Näin Vapaaheitossa on kyse jokaista kunnianhimoista koripalloilijaa ja taiteilijaa yhdistävästä asiasta, pyrkimyksestä mahdollisimman tarkkaan ja puhtaaseen suoritukseen. == Lähteet == == Aiheesta muualla == * Teos Helsingin kaupungin taidemuseon sivulla. Luokka:Helsingin patsaat ja veistokset Luokka:Munkkiniemi
Eino Rastas

Eino Rastas (17. heinäkuuta 1894 Valkeala – 7. tammikuuta 1965 Kuusankoski) oli suomalainen kestävyysjuoksija. Rastas osallistui kolmiin olympialaisiin. Vuoden 1920 Antwerpenin kisoissa Rastas oli mukana Suomelle kultaa tuoneessa maastojuoksun joukkuekilpailussa. Rastas oli kisassa 18. eikä hänen tulostaan laskettu kolmen parhaan suomalaisen yhteistulokseen. Vuoden 1924 Pariisin kisoissa Suomi voitti saman kisan, mutta Rastas keskeytti matkalla. Pariisissa hän oli 5 000 metrin juoksussa 11. Amsterdamin olympiamaratonilla 1928 hän oli sijalla 14. Kalevan kisoissa Rastas voitti SM-kultaa 10 000 metrillä vuonna 1917 ja 5 000 sekä 10 000 metrillä vuonna 1922. Sen lisäksi hän voitti urallaan 6 SM-hopeaa (5 000 metrillä 1917 ja 1921, 10 000 metrillä 1919, 1921, 1926 ja 1927) ja yhden SM-pronssin (5 000 metrillä 1919). Maastojuoksun SM- kilpailuissa hän saavutti SM-pronssia 1926. Rastaan ennätys 5 000 metrillä oli 15.00,6 (vuodelta 1926), 10 000 metrillä 31.42,7 (1923) ja maratonilla 2.40.40 (1928). Eino Rastas edusti urallaan Kouvolan Urheilijoita, Valkealan Roimaa, Voikkaan Urheilu-Veikkoja ja Selänpään Jäykkiä. == Lähteet == Luokka:Suomalaiset kestävyysjuoksijat Luokka:Vuonna 1894 syntyneet Luokka:Vuonna 1965 kuolleet
Carlos Muñoz

Carlos Andrés Muñoz (s. 2. helmikuuta 1992, Bogota) on kolumbialainen autourheilija. Hän kilpailee kaudella 2013 Pohjois-Amerikassa, Indy Lights ja IndyCar Series -sarjoissa. ==2013 Indianapolis 500== Pääluokka IndyCar Seriesissä Muñoz selviytyi eturiviin, toiseen lähtöruutuun vuoden 2013 Indy 500 -kilpailussa, joka on yksi moottoriurheiluvuoden suurimmista tapahtumista. 21-vuotiaana Muñoz on kilpailun historian nuorin eturivistä starttaava kuljettaja, ja myös ensimmäinen tulokas sitten maanmiehensä Juan Pablo Montoyan, joka starttasi eturivistä vuoden 2000 kilpailussa. Itse kilpailussa Muñoz onnistui säilyttämään toisen sijansa, jääden ainoastaan kilpailun ensimmäistä kertaa voittaneen Tony Kanaanin taakse. ==Lähteet== Luokka:Vuonna 1992 syntyneet Luokka:Elävät henkilöt Luokka:Kolumbialaiset autourheilijat
Mauno Airaksinen

Mauno Matti Airaksinen (s. 2. toukokuuta 1930 Karttula) on Kuopion korkeakoulun (yliopiston) farmakologian professori emeritus.Facta2001 1. osa palsta 192 Airaksisen vanhemmat olivat maanviljelijä Pekka Juho Airaksinen ja Edla Karttunen. Airaksinen oli vuodesta 1958 naimisissa LKT, dosentti Eila Neuvosen (1933–2023) kanssa, pariskunnalla on viisi lasta. Airaksinen kirjoitti ylioppilaaksi Kuopion yhteiskoulusta 1951 ja valmistui lääketieteen lisensiaatiksi 1959. Lääketieteen ja kirurgian tohtoriksi hän väitteli 1964 Helsingin yliopistossa. Helsingin yliopiston farmakologian laitoksen assistenttina Airaksinen toimi 1956–1962, Valtion lääketieteellisen toimikunnan tutkimusassistentti ja nuorempi tutkija hän oli 1962–1965. Helsingin yliopiston farmakologian laitoksen apulaisopettajana Airaksinen työskenteli 1965–1968, jonka aikana 1966-1968 hän oli tutkijana Yhdysvalloissa Baylor University -yliopistossa Teksasissa. Hän oli Helsingin yliopiston farmakologian dosentti 1966–1968 ja farmakologian ja toksikologian (lääkeaineiden biologisen standardisoinnin) apulaisprofessori 1968–1973.Virkamiehet, Farmasia, Helsingin yliopisto Virkamiehet, Farmakologia, Helsingin yliopisto Uuden Kuopion korkeakoulun, sittemmin Kuopion yliopiston farmakologian professori Airaksinen oli 1973–1994. Hän toimi Kuopion korkeakoulun kliinisen lääketieteen osaston johtajana 1980–1984 ja farmasian osaston varajohtajana tai johtajana 1986–1988. Hän oli sivutoimenaan Lääkintohallituksen lääkeainetoimikunnan tai lääkeainelautakunnan varajohtaja tai johtaja yli kolme vuosikymmentä vuosina 1964-1996, useita vuosia myös farmakologiaylilääkäri. Airaksinen oli myös Kuopion yliopiston Savolaisen osakunnan inspehtori vuosina 1981-1988 ja Suomen farmakologiyhdistyksen kunniajäsen vuodesta 1998. == Lähteet == ==Aiheesta muualla== * * * * Luokka:Suomalaiset farmakologit Luokka:Suomalaiset toksikologit Luokka:Suomalaiset professorit Luokka:Kuopion yliopiston professorit Luokka:Vuonna 1930 syntyneet Luokka:Elävät henkilöt
Äyhönjärvi

Äyhönjärvi on pieni Raumanjoen-Pitkäjärven vesistöalueeseen kuuluva järvi Raumalla. Se sijaitsee aivan kaupungin keskustan kupeessa Valtatie 8:n itäpuolella. Äyhönjärvi laskee Raumanjokea ja myöhemmin Rauman Kanalia myöten mereen Rauman satamassa. Järven ympäristö on suosittua ulkoilualuetta ja sen ympäri kiertää noin kolmen kilometrin pituinen lenkkipolku.Raumakuvasto Äyhönjärven eteläpää on rakennettu puistomaiseksi ja siellä sijaitsee myös Rauman kaupungin vesilaitos, joka ottaa järvestä raakavettä. Sitä puolestaan johdetaan Äyhönjärveen Lapinjoen kautta Eurajoen Pappilankoskesta 1950-luvulla rakennettua kanavaa pitkin. Lapinjoen kanava yhdistää Äyhönjärven myös sen eteläpuolella sijaitsevaan Pitkäjärveen, josta ottaa raakavetensä UPM Kymmenen metsäteollisuus.Satakunnan vesistöt - Käyttö ja kunnostustarpeet (s. 62) == Lähteet == *Suomen Ympäristökeskuksen järviwiki === Viitteet === Luokka:Rauman järvet Luokka:Raumanjoen–Pitkäjärven vesistö
Farmers Branch

Farmers Branch on kaupunki Texasin osavaltiossa Yhdysvalloissa. Kaupungissa asui 28 616 ihmistä vuonna 2010. ==Ystävyyskaupungit== * Garbsen * Bassetlaw ==Lähteet== ==Aiheesta muualla== Luokka:Texasin kaupungit
Jussi-Pekka Alanen

Jussi Pekka (Jussi-Pekka) Yrjänä Alanen (s. 23. joulukuuta 1938 Helsinki) on suomalainen maaneuvos ja varatuomari. Alanen oli Helsingin apulaiskaupunginjohtaja vuosina 1974–1979 ja Asuntohallituksen pääjohtaja vuosina 1979–1984. Hän oli Kaupunkiliiton toimitusjohtaja vuosina 1984–1993 ja Kuntaliiton toimitusjohtaja vuosina 1993–1999 eläkkeelle jääntiinsä saakka. Alanen oli Kuntien Eläkevakuutuksen hallituksen puheenjohtaja vuosina 1985–2001. Hän on tehnyt useita kuntaliitosselvityksiä. Alaselle myönnettiin maaneuvoksen arvonimi vuonna 2003. Alanen toimi Suomi-Venäjä-Seuran puheenjohtajana. Hän on puoluetaustaltaan sosialidemokraatti. Alasen isä oli historiantutkija Aulis J. Alanen.Facta2001 1. osa palasta 262 == Kunnianosoitukset == * Ystävyyden kunniamerkki (2000) ==Julkaisuja== *Helsinki. Kansakunnan pääkaupunki - ihmisten metropoli, Kaks Polemia-sarja, 125 s., Sastamala 2009 == Lähteet == Luokka:Valtionlaitosten johtajat‎ Luokka:Suomalaiset juristit Luokka:Vuonna 1938 syntyneet Luokka:Elävät henkilöt
Keskustorin suihkukaivo

Keskustorin suihkukaivo on Robert Huberin suunnittelema ja Wilhelm von Nottbeckin Tampereen kaupungille lahjoittama veistos. Veistos on vesialtaassa Tampereen Keskustorilla Raatihuoneen edustalla. Veistoksessa on neljä muodoltaan mytologista delfiiniä. Delfiinien pyrstöt muodostavat kukkamaisen kuvion, jonka keskeltä kohoaa isoin ja ylin suihku, josta vesi valuu vielä altaan kautta alas. Veistoksen alaosassa on neljä merenneitoa kannattelemassa rakennelmaa. ==Lähteet== * * Luokka:Tampereen patsaat ja veistokset Luokka:Suomen suihkulähteet Luokka:Tammerkoski
Frej Liewendahl

Frey Fritiof ”Frej” Liewendahl (22. lokakuuta 1902 Jomala − 31. tammikuuta 1966 Maarianhamina) oli suomalainen keskimatkojen juoksija. Liewendahl oli mukana Suomelle olympiakultaa tuoneessa 3 000 metrin joukkuejuoksussa Pariisin kesäolympialaisissa 1924, mutta hän ei juossut loppukilpailussa keuhkokatarrin takia. Samoissa olympialaisissa hän oli 1 500 metrin juoksussa kahdeksas. Kalevan kisoissa 1927 Liewendahl voitti 800 metrillä hopeaa. Urallaan Liewendahl edusti HIFK:ta, Turun Urheiluliittoa ja Åbo IFK:ta. Frej Liewendahl on yksi kolmesta olympialaisiin osallistuneista ahvenanmaalaisista urheilijoista. Muut ovat juoksija Janne Holmén ja nyrkkeilijä Jonni Hellström. == Lähteet == Luokka:Suomalaiset keskimatkojen juoksijat Luokka:Ahvenanmaalaiset yleisurheilijat Luokka:Vuonna 1902 syntyneet Luokka:Vuonna 1966 kuolleet
Lapinjoen kanava

Lapinjoen kanava on Rauman ja Eurajoen kuntien alueella kulkeva noin 12 kilometrin pituinen raakaveden johtamiseen tarkoitettu kanava. Se yhdistää Lapinjoen Raumalla sijaitseviin Äyhönjärveen ja Pitkäjärveen, joita Rauman kaupunki ja paikallinen metsäteollisuus käyttävät raakavesilähteinään. Lapinjoen kanava rakennettiin 1950-luvulla, ja sen omistavat UPM-Kymmene ja Rauman kaupunki. == Lähteet == *Suomen Ympäristökeskuksen Järviwiki ===Viitteet=== Luokka:Suomen kanavat Luokka:Rauman rakennukset ja rakennelmat Luokka:Eurajoen rakennukset ja rakennelmat Luokka:Lapinjoen vesistö Luokka:Raumanjoen–Pitkäjärven vesistö
Cruz Azul

Cruz Azul Futbol Club, A.C on meksikolainen jalkapalloseura, joka tulee maan pääkaupungista Méxicosta. Seura on perustettu vuonna 1927 ja se pelaa maan korkeimalla sarjatasolla Primera División de Méxicossa. Seuran edustusjoukkue pelaa kotiottelunsa 35 161-paikkaisella Estadio Azulilla. == Saavutukset == === Kansalliset kilpailut === * Primera División (8): ** 1968–1969, 1970, 1971–1972, 1972–1973, 1973–1974, 1978–1979, 1979–1980, 1997 *Copa México (3): ** 1968–1969, 1996–1997, 2013 *Campeón de Campeones (2): ** 1968–1969, 1973–1974 === Kansainväliset kilpailut === * CONCACAF Champions League (5): ** 1969, 1970, 1971, 1996, 1997 ==Lähteet== == Aiheesta muualla == * Seuran virallinen kotisivusto Luokka:Meksikolaiset jalkapalloseurat Luokka:Méxicon urheilu
Aamulla

Aamulla (teoksen nimi Helsingin taidemuseon mukaan on Aamulla/Vasikat, ja se tunnetaan myös nimellä Juottovasikat) on Miina Äkkijyrkkän pronssista tehty veistos vuodelta 1978. Se on Helsingin Maunulassa, ja sijaitsi alun perin Suursuon ostoskeskuksessa. Ostoskeskuksen purkamisen jälkeen veistosryhmä on sijoitettu lähes samaan paikkaan, Maunula-taloa vastapäätä. Sen mukulakivistä koostuvaa jalustaa on korotettu noin metrin korkeuteen. == Kuvia teoksesta == Tiedosto:Miina Äkkijyrkkä Aamulla 1978 yleiskuva.JPG|Yleiskuva teoksesta uudella jalustalla. Tiedosto:Miina Akkijyrkka Aamulla Vasikat 1978.jpg|Kuva teoksesta vanhalla jalustalla. ==Lähteet== Luokka:Helsingin patsaat ja veistokset
Verner Viitasaari

Juho Verner Viitasaari (1888 Kokemäki – 1967 Kokemäki) oli suomalainen puutarhuri. Hänen merkittävin elämäntyönsä oli Karimaan puutarha, joka on Kokemäellä toimiva puutarha ja arboretum. Verner Viitasaari osti vuonna 1916 1,5 hehtaarin kokoisella vuokramaalla Paistilan kylässä sijainneen synnyinkotinsa ja ryhtyi rakentamaan sen ympäristöön puutarhaa.Huittisten ammatti- ja yrittäjäopiston virtuaalinen oppimisympäristö, Karimaan puutarha Hän laajensi sitä elämänsä aikana 5,5 hehtaarin suuruiseksi kauppapuutarhaksi ja arboretumiksi, joka on nykyään tunnettu matkailukohde Kokemäellä. Viitasaari vietti vuoden myös Pohjois-Amerikassa ja toi mukanaan useita kasveja ja niiden siemeniä.Raumakuvasto Vuonna 1967 kuolleen Verner Viitasaaren tuhkauurna on haudattu Karimaan puutarhaan ja paikalla on myös kuvanveistäjä Kauko Räikkeen suunnittelema muistoreliefi. Lisäksi puutarhassa on Verner Viitasaaren kotimuseo. Vuonna 1968 perustettiin Karimaa-säätiö, jonka tehtävä on huolehtia puutarhasta ja Viitasaaren hauta-alueesta. == Lähteet == *Sastamalan koulutuskuntayhtymän kotisivut ===Viitteet=== Luokka:Suomalaiset puutarhurit Luokka:Vuonna 1888 syntyneet Luokka:Vuonna 1967 kuolleet
Yrjö Alaruikka

Yrjö Alfred Alaruikka (13. joulukuuta 1902 Rovaniemi – 6. elokuuta 1980 Jaatila, Rovaniemen maalaiskunta)Kuolleita (maksullinen artikkeli) Helsingin Sanomat 8.8.1980, HS Aikakone. Viitattu 16.4.2018. oli suomalainen talousneuvos, Suomen poronjalostusyhdistyksen sihteeri ja toiminnanjohtaja 1930–1948, Paliskuntain Yhdistyksen toiminnanjohtaja 1948–1972 sekä Poro ja riista Oy:n ja Paliskuntain jäähdyttämö Oy:n johtokunnan puheenjohtaja 1940–1980.Facta2001 1. osa, palsta 282 Alaruikka oli koulutukseltaan maatalousteknikko. Hän oli käynyt maamieskoulun 1924 ja maanviljelysopiston Mustialassa 1926–1927 sekä opiskellut Oriveden opistossa 1928–1929. Alaruikka sai talousneuvoksen arvonimen vuonna 1953. Hän oli presidentin valitsijamiehenä vuosien 1956 ja 1962 vaaleissa. Alaruikan puoliso oli Tyyne Maria Pellinen, perheen tyttärestä Kaisa Rauni Helenasta (s. 1935) tuli lääkäri. Alaruikka kuoli liikenneonnettomuudessa. == Lähteet == Luokka:Suomalaiset järjestöjohtajat Luokka:Suomalaiset yritysjohtajat Luokka:Liikenneonnettomuudessa kuolleet Luokka:Vuonna 1902 syntyneet Luokka:Vuonna 1980 kuolleet
Oliivisilkkikerttunen

Oliivisilkkikerttunen (Hemitesia pallidipes) on silkkikerttusten heimoon kuuluva varpuslintu. ==Levinneisyys== Oliivisilkkikerttusta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajia on kuvattu melko yleiseksi ja paikoin runsaaksi, ja se on luokiteltu elinvoimaiseksi. ==Lähteet== Luokka:Silkkikerttuset